‘এসকর্ট’ শুনে নাক সিঁটকোবেন না। কেননা, আমেরিকার অ্যাটলান্টার একটি হোটেল যে দৃশ্য দেখেছে, তাতে সকলে একবাক্যে বলছেন, এমন সাহস ক’জনের হয়?
দুই ‘এসকর্ট’ তখন হোটেলের ঘরে। একজন সম্পূর্ণ নগ্ন, অন্যজন অর্ধনগ্ন। ঠিক সেই সময়েই খদ্দের সেজে ঘরে ঢোকে এক ব্যক্তি। এর পরে বন্দুক দেখিয়ে দু’জনকে দাঁড় করিয়ে চালায় লুঠপাট। চলে যাওয়ার আগে অন্যজনকেও নগ্ন হতে বলে। দ্বিতীয়জন বাধ্য হয়েই আদেশ পালন করেন।
কিন্তু ঘর থেকে ছিনতাইকারী বেরোতেই পিছু নেন দু’জন। ধাওয়া করে নেমে আসেন। ম্যারিয়ট বাকহেড হোটেলের সিঁড়ি বেয়ে সটান রাস্তায়। ধরতে পারেননি শেষ পর্যন্ত। কিন্তু যেভাবে তাঁরা ছিনতাইকারীকে ধাওয়া করেছেন, তা সকলের তারিফ কুড়িয়েছে। পুলিশও বলছে, এমন সাহস সচরাচর দেখা যায় না।